Op 16 Maart is die tweede projek, ’n boekklub begin. Tannie Chrissie Cloete, die oudste lid van die klub, het onmiddellik Liefde uit die ou Kaap deur Sarah du Pisanie gegryp. Tannie Chrissie vertel hoe sy as kind reeds alles gelees het wat sy in die hande kon kry – selfs die strokies koerantpapier in die gemakshuisie is gelees voor hulle gebruik is.
Die boekklub is die tweede projek. Verlede jaar het Annie ’n enorme Vrouedagsaamtrek gehou in Atlantis, kliek hier vir die kiekies. Hierdie jaar wil Annie nog meer van die plaaslike talent betrek.
Tydens die vergadering op die 16de Maart is die eerste saadjies ook geplant vir ’n handwerkprojek wat binnekort formeel sal afskop.
Mieke Van Blommestein is die bemarkingsbestuurder van Reliance kompos. Sy het aktief gehelp plant. Reliance het die organiese kompos vir die projek geborg.
Jy is nooit te klein om ’n verskil te maak nie. Willem Pretorius, die voorsitter van die bonsaivereniging, vertel dat bonsai gewoonlik met oorlog verbind is, want die Westerse soldate wat in die Ooste gaan veg het, was die mense wat hierdie kunsvorm in die Weste begin beoefen het. Die Wêreldbonsaivereniging het egter besluit om dit te stop en ’n aantal woude van vrede is geplant. Hier is een so ’n bonsaiwoud. Die leerders van Lückhoff en die studente van die Universiteit Stellenbosch is genooi om saam ’n bonsaiwoud van vrede te onderhou. Dit is ’n langtermynprojek en sal in die Botaniese Tuin plaasvind.
Japie Gouws, die uitvoerende direkteur van die ATKV-Groep was baie nou gemoeid met die opdrag om die boek uit te gee. LitNet het vroeër berig oor wat Gouws in Bonteheuwel gesê het, klik hier om dit te lees.
Sjeg Abduragmaan het gesê ’n mens kan nie kos skei van God nie. Dit was vir hom ’n voorreg om saam met die pastoor op te tree.
Kook saam Kaaps, deur Koelsoem Kamalie en Flori Schrikker, is by LAPA Uitgewers uitgegee. Klik hier vir meer inligting.
Ek het ‘n neef ontdek by die US Woordfees. Jip. ‘n Bloedneef. Hy het nou al afgetree en ons het mekaar vir die eerste keer ontmoet by die Woordfees.
Ek en Marinda het mekaar eers twee jaar gelede “ontdek” toe ek gevra is om haar te gaan sien oor haar vorige boek Wilhelmina Radebe kom kuis. Sy begin toe praat oor Gobabis. Ek noem dat my pa daar gebore is. Sy staan op, gaan haal ’n klein foto’tjie en vra: “Ken jy die mense?”
Sy was nou op die fees om oor haar volgende roman, Amraal te praat. Marinda se man, Jan, sien my toe en hy roep my nader. “Weet jy wie hierdie man is?”